Nuclear Technology and Radiation Protection
<s>Nuclear Technology and Radiation Protection je međunarodni naučni časopis koji se bavi širim područjem naučnih disciplina iz oblasti nuklearnih nauka i tehnologija, kao i zaštite od zračenja.</s><s>Izlazi od 1981. godine.</s>

<s>O časopisu 
Osnivač časopisa je Nuklearno društvo Srbije, a koosnivač Društvo za zaštitu od zračenja Srbije i Crne Gore.</s><s>Izdavač je Institut za nuklearne nauke Vinča.</s><s>Časopis objavljuje naučne radove, kratke naučne radove, pregledne članke i tehničke radove.</s><s>Temeljna znanja fizike i projektovanja reaktora, transportne teorije zračenja i razvoj numeričkih metoda i programa iz ovih oblasti, takođe su deo izdavačke politike časopisa.</s><s>Nuclear Technology and Radiation Protection je časopis uključen u listu Journal Citation Reports/Science Edition od 2010. godine sa dodeljenim dvogodišnjim i petogodišnjim impakt faktorima.</s>

<s>Istorijat 
Časopis je naslednik časopisa Nuklearna tehnologija koji je počeo da izlazi još 1981. godine.</s><s>Pokrenula ga je Zajednica nuklearnih instituta (NUKLIN) koju je sačinjavalo devet istraživačkih instituta tadašnje SFR Jugoslavije.</s><s>Početkom devedesetih godina prošlog veka, sa nestankom SFR Jugoslavije, prestalo je i izlaženje tog časopisa.</s><s>Jugoslovensko nuklearno društvo obnovilo je časopis 1995. godine, kao stručni časopis koji se bavi mirnodopskim korišćenjem nuklearne energije.</s><s>Bilo je to u skladu sa aktivnostima oživljavanja nuklearnih nauka u SR Jugoslaviji, a sa ciljem podrške istraživačima u razvitku nuklearnih naučnih ideja i programa.</s><s>Jugoslovenskom nuklearnom društvu, kao osnivaču, i Institutu za nuklearne nauke Vinča, pridružilo se 2002. godine Jugoslovensko društvo za zaštitu od zračenja - u svojstvu koosnivača časopisa.</s><s>I od tada časopis se štampa pod imenom Nuclear Technology & Radiation Protection, kao međunarodni naučni časopis na engleskom jeziku.</s>

<s>Periodičnost izlaženja 
Časopis izlazi četiri puta godišnje (mart, jun, septembar i decembar).</s>

<s>Urednici 
Glavni urednik časopisa je Rodoljub Simović.</s><s>Ranije su bili glavni urednici Naim Afgan i Milena Mataušek.</s><s>Pored glavnog urednika, časopis uređuje Uređivački odbor od 7 članova.</s><s>Radi dostizanja međunarodnog nivoa radova, i dostizanja međunarodnog nivoa recenzija o uređivanju i kvalitetu časopisa brine Savetodavni uređivački odbor koji čine skoro 30 istaknutih naučnika iz regiona i inostranstva iz više različitih oblasti.</s>

<s>Autori priloga 
Za časopis pišu eminetni stručnjaci iz zemlje, regiona i inostranstva.</s>

<s>Teme 
 Nuklearna energija istraživačkih reaktora i akceleratora 
 Upravljanje nuklearnim otpadom 
 Merenje zračenja 
 Zaštita životne sredine</s>

<s>Elektronsko izdanje časopisa 
Časopis nudi mogućnost pregleda i skidanja časopisa po principu Otvorenog pristupa (eISSN 2406-0992).</s>

<s>Referisanje u bazama podataka 
 Web of Science
 Scopus
 Journal Citation Reports/ Science Edition
 doiSerbia 
 Directory of Open Access Journals - DOAJ</s>

<s>Reference</s>

<s>Nastanci 1981.</s><s>Srpski časopisi
Naučni časopisi
Mediji u Beogradu
Nauka i tehnologija u Srbiji</s>

